**Svijet po tvome **

Da sam ja vladar svijeta,

Potrudio bih se da procvjeta.

Posvetio bih se prirodi,

Da mi svako drvo rodi,

Svaka travka živi

I da se svijet prirodi divi.

Bio bi to krasan svijet,

Kao malen cvijet,

Gdje su mir, veselje i sreća

Ljubav najveća!

Leonardo Čale, 6. a

**Svijet po tvome**

Sjedim i razmišljam kakav je to SVIJET PO MOME. U školi se djeca nerijetko svađaju i tuku, govore ružne riječi jedni drugima. Na ulicama odrasli su često namrgođeni, vide samo sebe i svoje probleme, a druge ne primjećuju. U svijetu krojenome po meni ne bi bilo tako. Ne bi bilo ni ratova i oružja, djeca bi se igrala, odrasli bi se smijali, uživali u svome poslu i pomagali drugima. Na televiziji se ne bi slušalo o političarima i poplavama već bismo slušali poplave lijepih riječi, pjesme o ljubavi i sretnoj djeci. U svijetu po mome ptice bi veselo pjevale, a zemlja bi od sreće naredila biljkama da rastu visoko do neba. U takvome svijetu ljudi bi živjeli jedni s drugima u sreći i slozi.

Marko Rajković, 6.a

****

**Svijet po tvome**

Moj svijet bio bi kao san

I uvijek bi bio dan.

Nikad ne bi bilo noći

I ne bih na počinak morao poći.

U tom svijetu ne bi bilo zlih ljudi,

Ali bilo bi nevjerojatnih drugih ćudi.

Ne bih se u njemu lopova bojao,

Zato što on ne bi uopće ni postojao.

Zato sam ja sretan u tom svom malom svijetu

I tako i na cijelome lijepom planetu.

Luka Ivankiv, 6. A

**Svijet po tvome**

U svijetu punom cvijeća,

Mira, drveća i svijeća,

Sunce bi uvijek sjalo

I ljepotu svakom danu dalo.

U tom svijetu, gdje se svi vole,

Ljubav bi sa svojom toplinom grijala

I ljubavničke snove snivala.

Oblaci bi se na nebu njihali

I vesele pozdrave pisali.

S neba bi nam mahale ptice,

A sa stabla vesele vjeverice.

Djeca u školi bi se igrala i učila

I nikad se ne bi jako mučila.

Iznad mora, planina, valovitih gora

Svakog jutra bi izlazila sunčana zora.

Edi Vulić, 8. B

****

**Svijet po tvome**

Takav svijet bi bio prepun radosti, veselja i iskrenosti. Svaki bi čovjek imao pravoga prijatelja i među njima ne bi bilo nesporazuma. Uvijek bi se gledala samo unutarnja ljepota osobe, odraz u njegovom ogledalu bila bi njegova duša. Vanjska ljepota bila bi jedino bitna na ulicama. Trgovi bi bili popločeni ružama, zgrade bi imale fasade žarkih boja. A tek parkovi… Bili bi brjegoviti, sa svim vrstima cvijeća. Tu bi rasla široka, stoljetna stabla, tropske biljke i neobične životinje. U njemu bi tekli mnogobrojni, svjetlucavi slapovi i prostiralo se veliko jezero. U tom svijetu svaka nesreća bi bila zabranjena. Ljudi bi bili sretni i zadovoljni s onim što imaju.

Taj savršeni svijet izniknuo bi iz dječjih snova. To bi bio svijet i pol.

Lorena Matin, 8. b

**Svijet po tvome**

Tvoj svijet je tvoja mašta,

Tamo raditi možeš svašta.

U igru novu vodi te taj čarobni svijet,

Taj svijet lijep kao cvijet.

U svijetu tome ti si glavni,

Tamo ti ni slavni nisu ravni.

Budi što bolji u njemu, riješi sve što brže,

Jer već nove ideje što u njemu raditi oko tebe kruže.

Brigita Solaković, 6. A

**Svijet po tvome**

Kada bi svijet bio po mom, ne bi bilo siromaštva, kriminala i drugih ružnih stvari kojima obiluje ovaj današnji svijet. Svijet bi bio pun dobrih ljudi, sve bi se plaćalo osmijehom, jer novac ne bi postojao. Postojale bi štedionice smijeha i lijepih riječi. Ljudi bi bili bolje volje, jer briga uopće ne bi bilo. Bilo bi puno više livada i raznoga cvijeća po svuda. Nitko više ne bi vozio automobile, samo bi bicikli ulicama kružili. Ne bi bilo tvornica koje bi ispuštale štetne dimove. Tako bi zaštitili okoliš, ali i sačuvali svoje zdravlje. Kada bi svijet bio po mome, sve bi bilo puno bolje.

Tena Majstorović, 8. b

**Svijet po tvome**

U njem' ljubav je san

Kao prekrasan dan.

Sreća je veća

Kao tisuće malih svijeća.

Obitelj je u njem' sjaj

Kao mali raj.

Škola je često mora

I nekad ni u njemu nije fora.

Barbara Topolovec, 5. A



**Svijet po tvome**

Takav bi svijet bi jako veseo i šaren. U tom svijetu nitko ne bi krao, jer bi svi imali isto što i drugi, i sve što im za život treba. Ne bi bilo zagađenih mora, rijeka i jezera. Djeca više nikad ne bi plakala, nikad ne bi bilo ratova i opasnih naprava. Sva bi se djeca slagala i ne bi im bilo bitno tko u što vjeruje. Ne bi bilo posebnijih ljudi od drugih jer bismo svi bili jednako posebni. U tom svijetu sve bi bilo dobro, svi bi se međusobno poštivali i cijenili osobine drugih, kakve god one bile.

Vedran Lusavec, 8. b

**Svijet po tvome**

Da ja krojim svijet, siromašni bi bili bogati i nitko se ne bi bojao mraka. U školi nitko nikoga ne bi maltretirao, svatko bi svakoga uvažavao. A ako smijem malo više maštati, čokolade bi bilo na svakome koraku, sve bi ocjene bile odlične, a svi bi se uvijek s osmjehom pozdravljali. Roditelji bi nam uvijek bili zdravi, nastavnici odmorni i veseli. Hrane bi bilo za svakoga, a strah od neimaštine ne bi postojao. Rata ne bi nikada bilo, mir bi uvijek carovao.

Hrvoje Milanković, 6. a